Vi er de bedste i landet til at checke ud efter rejser med rejsekort. Under en procent af os glemmer at checke ud med det omstridte blå og hvide kort, som 50.000 nordjyder har erhvervet sig. Siden årsskiftet er der foretaget mere end tre millioner rejser på rejsekortet i Nordjylland. - Vi er glade for, at vores kunder er så gode til at huske at checke ud igen, for det er ikke kun en fordel for kunderne. Det er faktisk også en fordel for os, siger NTs bestyrelsesformand, Thomas Kastrup-Larsen, i en pressemeddelelse. Værst står det til i Hovedstaden, hvor knap 2,7 procent glemmer at køre kortet forbi standeren på vej ud af bussen.
Under en procent af nordjyderne glemmer at checke ud, når de rejser med rejsekort.